《西湖》
明代·李畅

何处黄鹂破暝烟，苏公堤上柳初眠。百千斗酒倾朱阁，十二霓初舞玳筵。

倚槛云霞天外寺，采莲歌吹画中船。风流不数江州客，卧对湖光好住年。

作者简介：李畅，字若无。南海人。待问父。少读书学诗，舍旁有洲，尝建知津亭于其上，邀文士相唱和。年四十，以父命出为掾吏，仕司嘉兴狱。迁任韶州司仓，寻转边蓬尉。以子待问贵显，获封赠户部尚书。有《蜩笑集》。清温汝能《粤东诗海》卷三七有传。